PMIndiaData/PMIndiaSum huggingface dataset:
ശ്രീലങ്കയിലെ കൊളംബോയിൽ ബിംസ്‌റ്റെക് ടെക്‌നോളജി ട്രാൻസ്‌ഫർ സെന്റർ സ്ഥാപിക്കുന്നതിനായുള്ള  ഇന്ത്യയുടെ പങ്കാളിത്ത പത്രിക  കേന്ദ്ര മന്ത്രിസഭ  അംഗീകരിച്ചു.

മൾട്ടി സെക്ടറൽ ടെക്നിക്കൽ ആൻഡ് ഇക്കണോമിക് കോപ്പറേഷൻ (ബിംസ്റ്റെക്) ടെക്നോളജി ട്രാൻസ്ഫർ ഫെസിലിറ്റി (ടിടിഎഫ്) ബംഗാൾ ഉൾക്കടൽ സ്ഥാപിക്കുന്നതിനുള്ള ഇന്ത്യയുടെ പങ്കാളിത്ത പത്രികയ്ക്ക് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭായോഗംഅംഗീകാരം നൽകി . 2022 മാർച്ച് 30-ന് ശ്രീലങ്കയിലെ കൊളംബോയിൽ നടന്ന അഞ്ചാമത് ബിംസ്റ്റെക് ഉച്ചകോടിയിൽ ബിംസ്റ്റെക് അംഗരാജ്യങ്ങൾ അംഗീകരിച്ചതാണിത് . സാങ്കേതികവിദ്യകളുടെ കൈമാറ്റം, അനുഭവങ്ങൾ പങ്കുവയ്ക്കൽ, ശേഷി വർദ്ധിപ്പിക്കൽ എന്നിവ പ്രോത്സാഹിപ്പിക്കുന്നതിലൂടെ ബിംസ്റ്റെക് അംഗരാജ്യങ്ങൾക്കിടയിൽ സാങ്കേതിക കൈമാറ്റത്തിൽ സഹകരണം ഏകോപിപ്പിക്കുക, സുഗമമാക്കുക, ശക്തിപ്പെടുത്തുക എന്നിവയാണ് ബിംസ്റ്റെക് ടിടിഎഫിന്റെ പ്രധാന ലക്ഷ്യങ്ങൾ. ബയോടെക്‌നോളജി, നാനോ ടെക്‌നോളജി, ഇൻഫർമേഷൻ ആന്റ് കമ്മ്യൂണിക്കേഷൻ ടെക്‌നോളജി, സ്‌പേസ് ടെക്‌നോളജി ആപ്ലിക്കേഷനുകൾ, അഗ്രികൾച്ചറൽ ടെക്‌നോളജി, ഫുഡ് പ്രോസസിംഗ് ടെക്‌നോളജി, ഫാർമസ്യൂട്ടിക്കൽ ടെക്‌നോളജി ഓട്ടോമേഷൻ, പുതിയതും പുനരുപയോഗിക്കാവുന്നതുമായ ഊർജം തുടങ്ങിയ മുൻഗണനാ മേഖലകളിൽ ബിംസ്‌റ്റെക് അംഗരാജ്യങ്ങൾക്കിടയിൽ സാങ്കേതികവിദ്യകൾ കൈമാറാൻ ടിടിഎഫ് സഹായിക്കും. ടെക്നോളജി ഓട്ടോമേഷൻ, പുതിയതും പുനരുപയോഗിക്കാവുന്നതുമായ ഊർജ്ജ സാങ്കേതികവിദ്യ, സമുദ്രശാസ്ത്രം, ആണവ സാങ്കേതിക ആപ്ലിക്കേഷനുകൾ, ഇ-മാലിന്യവും ഖരമാലിന്യവും കൈകാര്യം ചെയ്യുന്ന സാങ്കേതികവിദ്യ, ആരോഗ്യ സാങ്കേതികവിദ്യകൾ, ദുരന്തസാധ്യത കുറയ്ക്കുന്നതിനും കാലാവസ്ഥാ വ്യതിയാനത്തിന് അനുയോജ്യമായ സാങ്കേതിക വിദ്യകൾ തുടങ്ങിയ മേഖലകളിലും സഹകരണം ഉറപ്പാക്കും. ടിടിഎഫിന് ഒരു ഭരണസമിതി ഉണ്ടായിരിക്കും, ടിടിഎഫിന്റെ പ്രവർത്തനങ്ങളുടെ മൊത്തത്തിലുള്ള നിയന്ത്രണം ഈ സമിതിയിൽ നിക്ഷിപ്തമായിരിക്കും. ഓരോ അംഗരാജ്യത്തിൽ നിന്നും ഒരു നോമിനി അടങ്ങുന്നതാണ് ഭരണ സമിതി. ബിംസ്‌റ്റെക് ടിടിഎഫ് ന്റെ പ്രതീക്ഷിക്കുന്ന ഫലങ്ങൾ ഇവയാണ്: ബിംസ്‌റ്റെക് രാജ്യങ്ങളിൽ ലഭ്യമായ സാങ്കേതികവിദ്യകളുടെ ഡാറ്റാബാങ്ക്, ടെക്നോളജി ട്രാൻസ്ഫർ മാനേജ്മെന്റ്, സ്റ്റാൻഡേർഡ്സ്, അക്രഡിറ്റേഷൻ, മെട്രോളജി, ടെസ്റ്റിംഗ്, കാലിബ്രേഷൻ സൗകര്യങ്ങൾ തുടങ്ങിയ മേഖലകളിലെ നല്ല രീതികളെക്കുറിച്ചുള്ള വിവരങ്ങളുടെ ശേഖരം. ശേഷി വർദ്ധിപ്പിക്കൽ, അനുഭവങ്ങളുടെ പങ്കുവയ്ക്കൽ, വികസനത്തിലെ നല്ല രീതികൾ, കൂടാതെ ബിംസ്‌റ്റെക് രാജ്യങ്ങൾക്കിടയിൽ സാങ്കേതികവിദ്യകളുടെ കൈമാറ്റവും ഉപയോഗവും.
2018 ഡിസംബര്‍ 16ന് പ്രധാനമന്ത്രി ഉത്തര്‍പ്രദേശ് സന്ദര്‍ശിക്കും

പ്രധാനമന്ത്രി ശ്രീ. നരേന്ദ്ര മോദി 2018 ഡിസംബര്‍ 16ന് ഉത്തര്‍പ്രദേശ് സന്ദര്‍ശിക്കും. റായ്ബറേലിയില്‍ അദ്ദേഹം ആധുനിക കോച്ച് ഫാക്ടറി പരിശോധിക്കും. ഫാക്ടറിയില്‍ നിര്‍മിച്ച 900ാമത് കോച്ചിന്റെയും ഫംസഫര്‍ റേക്കിന്റെയും ഫ്‌ളാഗ് ഓഫ് അദ്ദേഹം നിര്‍വഹിക്കും. വികസന പദ്ധതികള്‍ ചിലവ രാജ്യത്തിനു സമര്‍പ്പിക്കുകയോ ചിലവയുടെ ഉദ്ഘാടനം നിര്‍വഹിക്കുകയോ ചിലവയ്ക്കു തറക്കല്ലിടുകയോ ചെയ്യും. അതോടൊപ്പം പ്രധാനമന്ത്രി പൊതുയോഗത്തെ അഭിസംബോധന ചെയ്യും. തുടര്‍ന്ന് പ്രയാഗ്‌രാജിലേക്കു തിരിക്കുന്ന അദ്ദേഹം കുംഭമേളയുടെ മികച്ച കമാന്‍ഡ് ആന്‍ഡ് കണ്‍ട്രോള്‍ കേന്ദ്രത്തിന്റെ ഉദ്ഘാടനം നിര്‍വഹിക്കും. അദ്ദേഹം ഗംഗാ പൂജ നിര്‍വഹിക്കുകയും സ്വച്ഛ് കുംഭ് പ്രദര്‍ശനം സന്ദര്‍ശിക്കുകയും ചെയ്യും. പ്രയാഗ് രാജിലെ ‘അക്ഷയ്‌വത്’ പ്രധാനമന്ത്രി സന്ദര്‍ശിക്കും. അവിടനിന്ന് അണ്ടാവയിലെത്തുന്ന അദ്ദേഹം വികസന പദ്ധതികള്‍ ചിലവ രാജ്യത്തിനു സമര്‍പ്പിക്കുകയോ ചിലവയുടെ ഉദ്ഘാടനം നിര്‍വഹിക്കുകയോ ചിലവയ്ക്കു തറക്കല്ലിടുകയോ ചെയ്യും. അതോടൊപ്പം പൊതുയോഗത്തെ അഭിസംബോധന ചെയ്യും. തുടര്‍ന്ന് പ്രയാഗ്‌രാജിലെ ബംറോളി വിമാനത്താവളത്തിലെ പുതിയ ടെര്‍മിനല്‍ ബില്‍ഡിങ് ഉദ്ഘാടനം ചെയ്തശേഷം ഡെല്‍ഹിക്കു മടങ്ങും.
ദീപാവലിയുടെ തലേന്ന് പ്രധാനമന്ത്രി ഒക്ടോബർ 23ന് അയോധ്യ സന്ദർശിക്കും

ദീപാവലിയുടെ തലേന്ന് പ്രധാനമന്ത്രി ശ്രീ നരേന്ദ്ര മോദി ഒക്ടോബർ 23ന് യുപിയിലെ അയോധ്യ സന്ദർശിക്കും. വൈകുന്നേരം 5 മണിക്ക് പ്രധാനമന്ത്രി ഭഗവാൻ ശ്രീ രാംലാല വിരാജ്മാന്റെ ദർശനവും പൂജയും നടത്തും, തുടർന്ന് ശ്രീരാമജന്മഭൂമി തീർത്ഥക്ഷേത്ര സ്ഥലം പരിശോധിക്കും. വൈകുന്നേരം 5:45 ന് അദ്ദേഹം പ്രതീകാത്മക ഭഗവാൻ ശ്രീരാമന്റെ രാജ്യാഭിഷേകം നടത്തും. വൈകുന്നേരം 6:30 ഓടെ, സരയൂ നദിയിലെ ന്യൂഘട്ടിലെ ആരതിക്ക് പ്രധാനമന്ത്രി സാക്ഷ്യം വഹിക്കും, തുടർന്ന് പ്രധാനമന്ത്രിയുടെ മഹത്തായ ദീപോത്സവ് ആഘോഷങ്ങളുൾക്ക് തുടക്കം കുറിക്കും. ഈ വർഷം ദീപോത്സവത്തിന്റെ ആറാമത് പതിപ്പാണ് നടക്കുന്നത്, ആദ്യമായാണ് പ്രധാനമന്ത്രി ആഘോഷങ്ങളിൽ നേരിട്ട് പങ്കെടുക്കുന്നത്. ചടങ്ങിൽ 15 ലക്ഷത്തിലധികം ദീപങ്ങൾ തെളിക്കും. വിവിധ സംസ്ഥാനങ്ങളിൽ നിന്നുള്ള വ്യത്യസ്ത നൃത്തരൂപങ്ങളുള്ള അഞ്ച് ആനിമേറ്റഡ് ടാബ്‌ലോകളും പതിനൊന്ന് രാമലീല ടാബ്‌ലോകളും ദീപോത്സവത്തിൽ അവതരിപ്പിക്കും . ഗ്രാൻഡ് മ്യൂസിക്കൽ ലേസർ ഷോയ്‌ക്കൊപ്പം സരയൂ നദിയുടെ തീരത്തുള്ള രാം കി പൈഡിയിൽ നടക്കുന്ന 3-ഡി ഹോളോഗ്രാഫിക് പ്രൊജക്ഷൻ മാപ്പിംഗ് ഷോയ്ക്കും പ്രധാനമന്ത്രി സാക്ഷിയാകും. –ND–
രാഷ്ട്രപതി ഭവനിൽ നടന്ന സായുധസേനാ  പുരസ്‌കാര  ചടങ്ങിൽ പ്രധാനമന്ത്രി പങ്കെടുത്തു

ന്യൂഡൽഹിയിലെ രാഷ്ട്രപതി ഭവനിൽ നടന്ന സായുധസേനാ പുരസ്‌കാര ചടങ്ങിൽ പ്രധാനമന്ത്രി ശ്രീ നരേന്ദ്ര മോദി പങ്കെടുത്തു. ചടങ്ങിൽ ഗാലൻട്രി അവാർഡുകൾ വിതരണം ചെയ്തു. ഒരു ട്വീറ്റിൽ പ്രധാനമന്ത്രി പറഞ്ഞു : "ഇന്ന് നേരത്തെ,ധീരതാ അവാർഡുകൾ നൽകിയ പുരസ്‌കാര ചടങ്ങിൽ പങ്കെടുത്തു." –ND–
ടോക്കിയോയിൽ ബിസിനസ് റൗണ്ട് ടേബിളിൽ പ്രധാനമന്ത്രി അധ്യക്ഷത വഹിച്ചു

പേര് പദവി സ്ഥാപനം സെയ്ജി കുറൈഷി ചെയർമാനും ഡയറക്ടറും ഹോണ്ട മോട്ടോർ കമ്പനി, ലിമിറ്റഡ് മക്കോട്ടോ ഉചിദ പ്രസിഡന്റ് & സിഇഒ, എക്സിക്യൂട്ടീവ് ഓഫീസറുടെ പ്രതിനിധി നിസ്സാൻ മോട്ടോർ കോർപ്പറേഷൻ അകിയോ ടൊയോഡ ഡയറക്ടർ ബോർഡ് അംഗവും പ്രസിഡന്റും ടൊയോട്ട മോട്ടോർ കോർപ്പറേഷൻ യോഷിഹിരോ ഹിഡക പ്രസിഡന്റ്, സിഇഒ & ഡയറക്ടർന്റെ പ്രതിനിധി യമഹ മോട്ടോർ കോർപ്പറേഷൻ തോഷിഹിറോ സുസുക്കി പ്രസിഡന്റ് & പ്രതിനിധി ഡയറക്ടർ സുസുക്കി മോട്ടോർ കോർപ്പറേഷൻ സെയ്ജി ഇമൈ മിസുഹോ ഫിനാൻഷ്യൽ ഗ്രൂപ്പിന്റെ ചെയർമാൻ മിസുഹോ ബാങ്ക് ലിമിറ്റഡ് ഹിരോക്കി ഫുജിസ്യൂ ഉപദേശകൻ, എം യു എഫ് ജി ബാങ്ക് ലിമിറ്റഡ്, ചെയർമാൻ, ജെ ഐ ബി സി സി എം യു എഫ് ജി ബാങ്ക് ലിമിറ്റഡും ജെ ഐ ബി സി സി യും തകേഷി കുനിബെ സുമിറ്റോമോ മിറ്റ്സുയി ഫിനാൻഷ്യൽ ഗ്രൂപ്പിന്റെയും (എസ്എംഎഫ്ജി) സുമിറ്റോമോ മിറ്റ്സുയി ബാങ്കിംഗ് കോർപ്പറേഷന്റെയും (എസ്എംബിസി) ബോർഡിന്റെ ചെയർമാൻ സുമിറ്റോമോ മിറ്റ്സുയി ബാങ്കിംഗ് കോർപ്പറേഷൻ കോജി നാഗൈ ചെയർമാൻ നോമുറ സെക്യൂരിറ്റീസ് കമ്പനി, ലിമിറ്റഡ് കസുവോ നിഷിതാനി സെക്രട്ടറി ജനറൽ ജപ്പാൻ-ഇന്ത്യ ബിസിനസ് സഹകരണ സമിതി മസകാസു കുബോട്ട പ്രസിഡന്റ് കെയ്ഡൻരെൻ ക്യോഹി ഹോസോനോ ഡയറക്ടറും സിഒഒയും ഡ്രീം ഇൻകുബേറ്റർ ഇൻക്. കെയിച്ചി ഇവറ്റ സുമിറ്റോമോ കെമിക്കൽ കമ്പനിയുടെ പ്രസിഡന്റ്, ജപ്പാൻ പെട്രോകെമിക്കൽ ഇൻഡസ്ട്രി അസോസിയേഷന്റെ വൈസ് ചെയർമാൻ സുമിറ്റോമോ കെമിക്കൽ കമ്പനി ലിമിറ്റഡ് സുഗിയോ മിത്സുവോക ബോർഡ് ചെയർമാൻ ഐ എച് ഐ കോർപ്പറേഷൻ യോഷിനോരി കനേഹാന ബോർഡ് ചെയർമാൻ കവാസാക്കി ഹെവി ഇൻഡസ്ട്രീസ്, ലിമിറ്റഡ് റ്യൂക്കോ ഹിറ പ്രസിഡന്റ് & പ്രതിനിധി ഡയറക്ടർ ഹോട്ടൽ മാനേജ്‌മെന്റ് ഇന്റർനാഷണൽ കമ്പനി ലിമിറ്റഡ് ഹിരോക്കോ ഒഗാവ സി ഓ & സി ഇ ഓ ബ്രൂക്ക്സ് & കമ്പനി ലിമിറ്റഡ വിവേക് മഹാജൻ സീനിയർ എക്‌സിക്യൂട്ടീവ് വൈസ് പ്രസിഡന്റ്, സി.ടി.ഒ ഫുജിറ്റ്സു ലിമിറ്റഡ് തോഷിയ മാറ്റ്സുകി സീനിയർ വൈസ് പ്രസിഡന്റ് എൻ ഇ സി കോർപ്പറേഷൻ കസുഷിഗെ നൊബുതാനി പ്രസിഡന്റ് ജെട്രോ യമദ ജൂനിച്ചി എക്‌സിക്യൂട്ടീവ് സീനിയർ വൈസ് പ്രസിഡന്റ് ജിക്ക തദാഷി മേദ ഗവർണർ ജെബിഐസി അജയ് സിംഗ് മാനേജിംഗ് എക്സിക്യൂട്ടീവ് ഓഫീസർ മിറ്റ്സുയി ഒ.എസ്.കെ. ലൈനുകൾ തോഷിയാക്കി ഹിഗഷിഹാര ഡയറക്ടർ, പ്രതിനിധി എക്സിക്യൂട്ടീവ് ഓഫീസർ, എക്സിക്യൂട്ടീവ് ചെയർമാൻ & സിഇഒ ഹിറ്റാച്ചി ലിമിറ്റഡ് യോഷിഹിരോ മിനേനോ സീനിയർ എക്സിക്യൂട്ടീവ് ഓഫീസർ, ബോർഡ് അംഗം ഡൈകിൻ ഇൻഡസ്ട്രീസ് ലിമിറ്റഡ് യോഷിഹിസ കിറ്റാനോ പ്രസിഡന്റും സിഇഒയും ജെ എഫ് ഇ സ്റ്റീൽ കോർപ്പറേഷൻ ഈജി ഹാഷിമോട്ടോ പ്രതിനിധി ഡയറക്ടറും പ്രസിഡന്റും നിപ്പോൺ സ്റ്റീൽ കോർപ്പറേഷൻ അകിഹിരോ നിക്കാക്കു ബോർഡിന്റെ പ്രസിഡന്റും പ്രതിനിധി അംഗവും ടോറേ ഇൻഡസ്ട്രീസ്, ഐ എൻ സി . മോട്ടോകി യുനോ പ്രതിനിധി ഡയറക്ടറും സീനിയർ എക്സിക്യൂട്ടീവ് മാനേജിംഗ് ഓഫീസറും മൈസൂറി & കോ ലിമിറ്റഡ് മസയോഷി ഫുജിമോട്ടോ പ്രതിനിധി ഡയറക്ടർ, പ്രസിഡന്റ് & സിഇഒ സോജിറ്റ്സ് കോർപ്പറേഷൻ തോഷികാസു നമ്പു എക്സിക്യൂട്ടീവ് വൈസ് പ്രസിഡന്റ്, പ്രതിനിധി ഡയറക്ടർ സുമിറ്റോമോ കോർപ്പറേഷൻ ഇച്ചിറോ കാഷിതാനി പ്രസിഡന്റ് ടൊയോട്ട സുഷോ കോർപ്പറേഷൻ ഇച്ചിറോ തകഹാര വൈസ് ചെയർമാൻ, ബോർഡ് അംഗം മരുബെനി കോർപ്പറേഷൻ യോജി ടാഗുച്ചി മിത്സുബിഷി കോർപ്പറേഷൻ ഇന്ത്യ പ്രൈവറ്റ് ലിമിറ്റഡിന്റെ ചെയർമാനും മാനേജിംഗ് ഡയറക്ടറുമാണ് മിത്സുബിഷി കോർപ്പറേഷൻ
ബ്രിട്ടീഷ് എം.പി.മാരുടെ പ്രതിനിധി സംഘം പ്രധാനമന്ത്രിയെ സന്ദര്‍ശിച്ചു

ബ്രിട്ടീഷ് പാര്‍ലമെന്റ് അംഗങ്ങളുടെ ഒരു 8 അംഗ പ്രതിനിധി സംഘം ന്യൂ ഡഹിയില്‍ ഇന്ന് പ്രധാനമന്ത്രി ശ്രീ. നരേന്ദ്ര മോദിയെ സന്ദര്‍ശിച്ചു. ഇന്ത്യയും ബ്രിട്ടണും തമ്മിലുള്ള ബന്ധങ്ങള്‍ക്ക് ഇരു രാജ്യങ്ങളിലും ശക്തമായ ഭരണ പ്രതിപക്ഷ പിന്‍തുണയുണ്ടെന്ന് പറഞ്ഞ പ്രധാനമന്ത്രി, രണ്ട് രാജ്യങ്ങളുടെയും പാര്‍ലമെന്റ് അംഗങ്ങള്‍ തമ്മില്‍ വര്‍ദ്ധിച്ച പാരസ്പര്യം വേണമെന്ന് ആവശ്യപ്പെട്ടു. 2015 നവംബറില്‍ താന്‍ നടത്തിയ ബ്രിട്ടണ്‍ സന്ദര്‍ശനത്തെയും 2016 നവംബറില്‍ ബ്രിട്ടീഷ് പ്രധാനമന്ത്രി ശ്രീമതി തെരെസാ മേയുടെ ഇന്ത്യന്‍ സന്ദര്‍ശനത്തെയും സ്‌നേഹത്തോടെ പ്രധാനമന്ത്രി അനുസ്മരിച്ചു. 2017 നെ ഇന്ത്യ-യു.കെ സാംസ്‌കാരിക വര്‍ഷമായി ആഘോഷിക്കുന്നതിനെ അദ്ദേഹം സ്വാഗതം ചെയ്തു. ഭീകരതയ്‌ക്കെതിരായ ആഗോള പോരാട്ടത്തില്‍ ഇന്ത്യയും ബ്രിട്ടണും സ്വാഭാവിക പങ്കാളികളാണെന്ന് പറഞ്ഞ പ്രധാനമന്ത്രി, ഭീകരത, തീവ്രവാദം, മൗലികവാദം എന്നിവയ്‌ക്കെതിരെ തങ്ങളുടെ കൂട്ടായ ശബ്ദം ഉയര്‍ത്താന്‍ പാര്‍ലമെന്റ് അംഗങ്ങളെ ആഹ്വാനം ചെയ്തു.
കർണാടക രാജ്യോത്സവത്തിൽ പ്രധാനമന്ത്രി കർണാടകയിലെ ജനങ്ങൾക്ക് ആശംസകൾ നേർന്നു

കർണാടക രാജ്യോത്സവത്തിൽ പ്രധാനമന്ത്രി ശ്രീ നരേന്ദ്ര മോദി കർണാടകയിലെ ജനങ്ങൾക്ക് ആശംസകൾ നേർന്നു. ഒരു ട്വീറ്റിൽ പ്രധാനമന്ത്രി പറഞ്ഞു; "കർണാടക രാജ്യോത്സവത്തിന്റെ പ്രത്യേക അവസരത്തിൽ ആശംസകൾ നവീനതയോടുള്ള ജനങ്ങളുടെ അത്യുത്സാഹം കാരണം കർണാടക ഒരു പ്രത്യേക വ്യക്തിമുദ്ര പതിപ്പിച്ചു. മികച്ച ഗവേഷണത്തിലും സംരംഭങ്ങളിലും സംസ്ഥാനം മുൻപന്തിയിലാണ്. വരും കാലങ്ങളിൽ കർണാടക വിജയത്തിന്റെ പുതിയ ഉയരങ്ങൾ കൈവരിക്കട്ടെ ."
ആന്ധ്രപ്രദേശില്‍  ഒരു കേന്ദ്ര സര്‍വകലാശാല സ്ഥാപിക്കുന്നതിന് മന്ത്രിസഭയുടെ അനുമതി

ആന്ധ്രപ്രദേശിലെ അനന്തപൂര്‍ ജില്ലയിലുള്ള ജന്തലൂരു ഗ്രാമത്തില്‍ ‘ആന്ധ്രപ്രദേശ് കേന്ദ്ര സര്‍വകലാശാല’ എന്ന പേരില്‍ ഒരു കേന്ദ്ര സര്‍വകലാശാല സ്ഥാപിക്കുന്നതിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം തത്വതത്തില്‍ അനുമതി നല്‍കി. സര്‍വകലാശാല സ്ഥാപിക്കുന്നതിന്റെ ഒന്നാം ഘട്ട പ്രവര്‍ത്തനങ്ങള്‍ക്ക് 450 കോടി രൂപ അനുവദിച്ചു. 1860ലെ സൊസൈറ്റീസ് രജിസ്‌ട്രേഷന്‍ നിയമത്തിനു കീഴില്‍ പ്രാഥമികമായി രൂപീകരിച്ച് പ്രവര്‍ത്തിച്ചു വരുന്ന കേന്ദ്ര സര്‍വകലാശാലയുടെ പ്രവര്‍ത്തനങ്ങള്‍ക്ക് 2009ലെ കേന്ദ്ര സര്‍വകലാശാലാ നിയമ ഭേദഗതി വരെയുള്ള കാലയളവില്‍ നിയമപരമായ പദവി നല്‍കാനും മന്ത്രിസഭ അനുമതി നല്‍കി. 2018-19 അധ്യയന വര്‍ഷത്തില്‍ അക്കാദമിക പ്രവര്‍ത്തനങ്ങള്‍ നടത്താനും അനുമതി നല്‍കി. പുതിയ കേന്ദ്ര സര്‍വകലാശാലയ്ക്ക് ഭരണപരമായ ഘടന നിലവില്‍ വരുന്നതുവരെ നിലവിലെ കേന്ദ്ര സര്‍വകലാശാലയില്‍ നിന്ന് ഉപദേശങ്ങള്‍ സ്വീകരിച്ചായിരിക്കും പ്രവര്‍ത്തിക്കുക. കേന്ദ്ര സര്‍വകലാശാലയ്ക്ക് അനുമതി നല്‍കിയതു വഴി മെച്ചപ്പെട്ട ഉന്നത വിദ്യാഭ്യാസ പ്രാപ്തി വര്‍ധിക്കുകയും പ്രാദേശികമായ അസന്തുലിതാലസ്ഥ കുറയുകയും ആന്ധ്രപ്രദേശ് പുനസ്സംഘടനാ നിയമം 2014ന് പ്രാബല്യം കൈവരികയും ചെയ്യും.
മുസ്ലിം ഉലമകളുടെയും ബുദ്ധിജീവികളുടെയും വിദ്യാഭ്യാസ വിചക്ഷണരുടെയും പ്രതിനിധിസംഘം പ്രധാനമന്ത്രിയെ സന്ദര്‍ശിച്ചു

മുസ്ലിം ഉലമകളുടെയും ബുദ്ധിജീവികളുടെയും വിദ്യാഭ്യാസ വിചക്ഷണരുടെയും പ്രതിനിധിസംഘവും മറ്റു പ്രമുഖ വ്യക്തികളും പ്രധാനമന്ത്രി ശ്രീ. നരേന്ദ്ര മോദിയെ സന്ദര്‍ശിച്ചു. എല്ലാവരെയും ഉള്‍പ്പെടുത്തിയുള്ള വളര്‍ച്ചയ്ക്കും ന്യൂനപക്ഷങ്ങള്‍ ഉള്‍പ്പെടെ എല്ലാ വിഭാഗങ്ങളുടെയും സാമൂഹിക-സാമ്പത്തികവും വിദ്യാഭ്യാസപരവുമായ വളര്‍ച്ചയ്ക്കുമായി കൈക്കൊണ്ട നടപടികള്‍ക്കു പ്രധാനമന്ത്രിയെ പ്രതിനിധിസംഘം അഭിനന്ദിച്ചു. ഇന്ത്യയില്‍നിന്നു കൂടുതല്‍ പേര്‍ക്കു ഹജ് തീര്‍ഥാടനത്തിന് അവസരമൊരുക്കാനുള്ള സൗദി ഗവണ്‍മെന്റിന്റെ തീരുമാനത്തെ അഭിനന്ദിക്കുകയും ഇക്കാര്യത്തില്‍ പ്രധാനമന്ത്രി കാണിച്ച ശുഷ്‌കാന്തിക്കു നന്ദി പറയുകയും ചെയ്തു. അഴിമതിക്കും കള്ളപ്പണത്തിനും എതിരെ പ്രധാനമന്ത്രി ആരംഭിച്ചിട്ടുള്ള നീക്കത്തിനു സംഘം ഐകകണ്‌ഠ്യേന പിന്തുണ അറിയിച്ചു. അഴിമതിക്കെതിരെയുള്ള യുദ്ധം ന്യൂനപക്ഷ വിഭാഗക്കാര്‍ ഉള്‍പ്പെടെയുള്ള പാവങ്ങള്‍ക്കാണ് ഏറ്റവും ഗുണംചെയ്യുകയെന്ന് അവര്‍ വ്യക്തമാക്കി. ലോകരാഷ്ട്രങ്ങളെല്ലാമായുള്ള ബന്ധം മെച്ചപ്പെടുത്തുന്നതിനു പ്രധാനമന്ത്രി നടത്തിയ പ്രവര്‍ത്തനങ്ങളെ സന്ദര്‍ശകര്‍ അഭിനന്ദിച്ചു. ലോകത്തിന്റെ എല്ലാ കോണുകളിലുമുള്ള ഇന്ത്യക്കാരില്‍ അഭിമാനമുണര്‍ത്താന്‍ ഇതിലൂടെ സാധിച്ചിട്ടുണ്ടെന്ന് സംഘം ചൂണ്ടിക്കാട്ടി. സ്വച്ഛ് ഭാരത് പദ്ധതിക്കായി പ്രധാനമന്ത്രി നടത്തുന്ന പ്രവര്‍ത്തനങ്ങളെയും അവര്‍ അഭിനന്ദിച്ചു. ലോകത്തിന്റെ പല ഭാഗങ്ങളെയും ദോഷകരമായി ബാധിച്ച തീവ്രവാദത്തെ വിജയകരമായി പ്രതിരോധിക്കാന്‍ ഇന്ത്യന്‍ യുവത്വത്തിനു സാധിച്ചുവെന്നു പ്രധാനമന്ത്രി വ്യക്തമാക്കി. ഈ നേട്ടത്തിനു കാരണം നമ്മുടെ ജനതയുടെ പൊതുപാരമ്പര്യമാണെന്നു ചൂണ്ടിക്കാട്ടിയ അദ്ദേഹം, ഈ പാരമ്പര്യത്തെ മുന്നോട്ടുകൊണ്ടുപോകേണ്ടതു നമ്മുടെ ചുമതലയാണെന്നു കൂട്ടിച്ചര്‍ത്തു. തീവ്രവാദികളെയോ അവരെ പ്രോത്സാഹിപ്പിക്കുന്നവരെയോ പിന്തുണയ്ക്കാന്‍ ഇന്ത്യയുടെ പാരമ്പര്യവും കീഴ്‌വഴക്കങ്ങളും സമൂഹവും തയ്യാറാകില്ലെന്നു പ്രധാനമന്ത്രി പറഞ്ഞു. തൊഴില്‍ ലഭ്യതയ്ക്കും ദാരിദ്ര്യനിര്‍മാര്‍ജനത്തിനും ഏറ്റവും സഹായകമായ വിദ്യാഭ്യാസത്തിന്റെയും നൈപുണ്യവികസനത്തിന്റെയും പ്രസക്തിക്ക് ഊന്നല്‍ നല്‍കിയാണ് അദ്ദേഹം സംസാരിച്ചത്. ഇന്ത്യയില്‍നിന്ന് എത്താവുന്ന ഹജ്ജ് തീര്‍ഥാടകരുടെ എണ്ണം വര്‍ധിപ്പിച്ച സൗദി അറേബ്യ ഗവണ്‍മെന്റിന്റെ നടപടിയെ അഭിനന്ദിച്ച പ്രധാനമന്ത്രി, വിദേശ രാഷ്ട്രങ്ങളില്‍ കഴിയുന്ന മുസ്ലീങ്ങള്‍ക്കു നല്ല പ്രതിച്ഛായയാണ് ഉള്ളതെന്നു വ്യക്തമാക്കി. ഓള്‍ ഇന്ത്യ ഓര്‍ഗനൈസേഷന്‍ ഓഫ് ഇമാംസ് ഓഫ് മോസ്‌ക്‌സ് ചീഫ് ഇമാം ഓഫ് ഇന്ത്യ ഇമാം ഉമ്മര്‍ അഹമ്മദ് ഇല്യാസി, അലിഗഢ് മുസ്ലിം സര്‍വകലാശാല വൈസ് ചാന്‍സലര്‍ സമീറുദ്ദീന്‍ ഷാ, സുപ്രീം കോടതി മുന്‍ ജഡ്ജി എം.വൈ.ഇക്ബാല്‍, ജാമിയ മില്ലിയ ഇസ്ലാമിയ വൈസ് ചാന്‍സലര്‍ തലത് അഹമ്മദ്, ഉര്‍ദു പത്രപ്രവര്‍ത്തകന്‍ ഷാഹിദ് സിദ്ദീഖി എന്നിവര്‍ പ്രതിനിധിസംഘത്തിലുണ്ടായിരുന്നു. കേന്ദ്ര ന്യൂനപക്ഷകാര്യ (സ്വതന്ത്രചുമതല), പാര്‍ലമെന്ററി കാര്യ സഹ മന്ത്രി ശ്രീ. മുഖ്തര്‍ അബ്ബാസ് നഖ്‌വി, വിദേശകാര്യ സഹമന്ത്രി ശ്രീ. എം.ജെ.അക്ബര്‍ എന്നിവരും പങ്കെടുത്തു.
അതിർത്തി സംരക്ഷണ സേനയിലെ ഗ്രൂപ്പ് ” എ ” എക്സിക്യൂട്ടീവ്  ഓഫീസർമാരുടെ  കേഡർ പുനരവലോകനത്തിനു  മന്ത്രിസഭയുടെ അനുമതി

അതിർത്തി സംരക്ഷണ സേനയുടെ ഭരണ തലത്തിലെ മികവ് വർധിപ്പിക്കുന്നതിന്റെ ഭാഗമായി അസിസ്റ്റന്റ് കമാൻഡൻറ് മുതൽ അഡിഷണൽ ഡി ജി വരെയുള്ള വിവിധ റാങ്കുകളിൽ 74 പുതിയ തസ്തികകൾ സൃഷ്ടിച്ചുകൊണ്ട് സേനയിലെ ഗ്രൂപ്പ് ” എ ” എക്സിക്യൂട്ടീവ് ഓഫീസർമാരുടെ കേഡർ പുനരവലോകനത്തിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭാ യോഗം അനുമതി നൽകി. നിലവിലുള്ള ഗ്രൂപ്പ് “എ” തസ്തികകളുടെ എണ്ണം 4109 ൽ നിന്ന് 4183 ആക്കി വർധിപ്പിക്കുന്നത് ഇപ്രകാരമാണ് : 1 .അഡിഷണൽ ഡി ജി യുടെ ഒരു തസ്തിക കൂട്ടും (ഹെച് എ ജി തലത്തിൽ) 2 . ഇൻസ്പെക്ടർ ജനറൽ ( എസ് എ ജി തലത്തിൽ ) 19 തസ്തികകളുടെ മൊത്തം വർധന 3 . ഡി ഐ ജി / കമൻഡാന്റ് (ജെ എ ജി തലത്തിൽ ) മൊത്തം 370 തസ്തികകളുടെ വർധന 4 . അസിസ്റ്റന്റ് കമൻഡാന്റ് (ജെ ടി എസ തലത്തിൽ) 14 തസ്തികകളുടെ മൊത്തം വർധന 5 . ഡെപ്യൂട്ടി കമൻഡാന്റ് (എസ ടി എസ് തലത്തിൽ ) മൊത്തം 300 തസ്തികകളുടെ വെട്ടിക്കുറവ് .
ഗോവ റോസ്ഗർ മേളയിൽ പ്രധാനമന്ത്രിയുടെ പ്രസംഗം

നമസ്കാരം! യുവാക്കൾക്ക് തൊഴിൽ നൽകുന്നതിനുള്ള സുപ്രധാന ചുവടുവയ്പാണ് ഗോവ ഗവണ്മെന്റ് ഇന്ന് സ്വീകരിച്ചിരിക്കുന്നത്. ഗോവ സർക്കാരിന്റെ വിവിധ വകുപ്പുകളിൽ നിരവധി യുവാക്കൾക്ക് ഇന്ന് നിയമന കത്തുകൾ നൽകും. ഈ നിയമന കത്തുകൾ ലഭിച്ചതിന് എല്ലാ യുവാക്കൾക്കും അവരുടെ മാതാപിതാക്കൾക്കും എന്റെ ഹൃദയംഗമമായ അഭിനന്ദനങ്ങൾ. വരുന്ന ഏതാനും മാസങ്ങൾക്കുള്ളിൽ ഗോവ പോലീസ് ഉൾപ്പെടെയുള്ള മറ്റ് വകുപ്പുകളിൽ റിക്രൂട്ട്‌മെന്റ് ഉണ്ടാകുമെന്ന് ഞാൻ മനസിലാക്കുന്നു . ഇത് ഗോവ പോലീസ് സേനയെ കൂടുതൽ ശക്തിപ്പെടുത്തുകയും പൗരന്മാർക്ക്, പ്രത്യേകിച്ച് വിനോദസഞ്ചാരികളുടെ മികച്ച സുരക്ഷ ഉറപ്പാക്കുകയും ചെയ്യും. സുഹൃത്തുക്കളേ , കഴിഞ്ഞ ഏതാനും ആഴ്ചകളായി രാജ്യത്തിന്റെ വിവിധ സംസ്ഥാനങ്ങളിൽ ഒന്നിന് പുറകെ ഒന്നായി 'റോസ്ഗാർ മേളകൾ' സംഘടിപ്പിക്കുന്നുണ്ട്. 'റോസ്ഗാർ മേളകൾ' വഴി കേന്ദ്ര സർക്കാർ ഗവണ്മെന്റ് വകുപ്പുകളിൽ ഓരോ മാസവും ആയിരക്കണക്കിന് യുവാക്കൾക്ക് കേന്ദ്ര ഗവണ്മെന്റ് ജോലി നൽകുന്നുണ്ട്. ബിജെപി ഭരിക്കുന്ന ഗവണ്മെന്റ്കൾ , അതായത് ഇരട്ട എൻജിൻ ഗവണ്മെന്റ്കൾ ഉള്ള സംസ്ഥാനങ്ങൾ ഇത്തരം 'റോസ്ഗാർ മേളകൾ' സംഘടിപ്പിക്കുന്നതിൽ എനിക്ക് സന്തോഷമുണ്ട്. സുഹൃത്തുക്കളേ , കഴിഞ്ഞ 8 വർഷത്തിനിടെ ആയിരക്കണക്കിന് കോടി രൂപയാണ് ഗോവയുടെ വികസനത്തിനായി കേന്ദ്ര ഗവണ്മെന്റ് നിക്ഷേപിച്ചത്. ഏകദേശം 3000 കോടി രൂപ ചെലവിൽ മോപ്പയിൽ നിർമിച്ച പുതിയ വിമാനത്താവളവും ഉടൻ ഉദ്ഘാടനം ചെയ്യും. ഈ വിമാനത്താവളത്തിന്റെ നിർമ്മാണവുമായി ബന്ധപ്പെട്ട മേഖലകളിൽ ഗോവയിലെ ആയിരക്കണക്കിന് ആളുകൾക്ക് ജോലി ലഭിച്ചു. അതുപോലെ, ഇന്ന് ഗോവയിൽ നടക്കുന്ന കണക്ടിവിറ്റി പ്രോജക്ടുകളും അടിസ്ഥാന സൗകര്യ പദ്ധതികളും ഗോവയിലെ യുവാക്കൾക്ക് തൊഴിലവസരങ്ങൾ പ്രദാനം ചെയ്തിട്ടുണ്ട്. ഗോവയിലെ അടിസ്ഥാന സൗകര്യങ്ങൾ മെച്ചപ്പെടുത്തുന്നതിനൊപ്പം സംസ്ഥാനത്തെ അടിസ്ഥാന സൗകര്യങ്ങൾ മെച്ചപ്പെടുത്തുക എന്നതാണ് 'സ്വയംപൂർണ ഗോവ'യുടെ കാഴ്ചപ്പാട്. ഗോവ ടൂറിസം മാസ്റ്റർ പ്ലാൻ, നയം എന്നിവയിലൂടെ സംസ്ഥാന സർക്കാർ ഗോവയുടെ വികസനത്തിന് പുതിയ രൂപരേഖയും രൂപീകരിച്ചിട്ടുണ്ട്. തൽഫലമായി, ടൂറിസം മേഖലയിൽ നിക്ഷേപത്തിനും തൊഴിലവസരങ്ങൾ ഗണ്യമായി വർദ്ധിപ്പിക്കുന്നതിനുമുള്ള പുതിയ സാധ്യതകൾ സൃഷ്ടിക്കപ്പെട്ടു. സുഹൃത്തുക്കളേ , ഗോവയുടെ ഗ്രാമീണ സമ്പദ്‌വ്യവസ്ഥ ശക്തിപ്പെടുത്തുന്നതിനും പരമ്പരാഗത കൃഷിയിൽ തൊഴിലവസരങ്ങൾ വർധിപ്പിക്കുന്നതിനുമുള്ള നടപടികളും സ്വീകരിച്ചുവരികയാണ്. നെല്ല്, നാളികേരം, ചണം, സുഗന്ധവ്യഞ്ജനങ്ങൾ എന്നിവ ഉൽപ്പാദിപ്പിക്കുകയും പഴ സംസ്കരണത്തിൽ ഏർപ്പെടുകയും ചെയ്യുന്ന കർഷകരെ സ്വയം സഹായ സംഘങ്ങളുമായി ബന്ധിപ്പിക്കുന്നു. ഈ ശ്രമങ്ങളെല്ലാം ഗോവയിൽ തൊഴിലിനും സ്വയം തൊഴിലിനുമുള്ള നിരവധി പുതിയ അവസരങ്ങൾ സൃഷ്ടിക്കുന്നു. സുഹൃത്തുക്കളേ , ഇന്ന് ഗോവയിൽ നിയമന കത്തുകൾ ലഭിച്ച യുവാക്കളോട് ഒരു കാര്യം കൂടി പറയാൻ ഞാൻ ആഗ്രഹിക്കുന്നു. നിങ്ങളുടെ ജീവിതത്തിലെ ഏറ്റവും നിർണായകമായ 25 വർഷങ്ങൾ ഇപ്പോൾ ആരംഭിക്കാൻ പോകുന്നു. അതിനാൽ, ഗോവയുടെ വികസനത്തോടൊപ്പം നിങ്ങൾക്ക് ഒരു ‘ന്യൂ ഇന്ത്യ-2047’ എന്ന ലക്ഷ്യവും ഉണ്ട്. ഗോവയുടെയും രാജ്യത്തിന്റെയും വികസനത്തിനായി നിങ്ങൾ പ്രവർത്തിക്കണം. നിങ്ങളെല്ലാവരും പൂർണ്ണ സമർപ്പണത്തോടെയും ഉത്സാഹത്തോടെയും നിങ്ങളുടെ കടമയുടെ പാത പിന്തുടരുമെന്ന് എനിക്ക് ഉറപ്പുണ്ട്. ഒരിക്കൽ കൂടി നിങ്ങൾക്കെല്ലാവർക്കും എന്റെ ഹൃദയംഗമമായ അഭിനന്ദനങ്ങളും ആശംസകളും! നന്ദി. –ND–
പ്രധാനമന്ത്രി ലോഹ്‌രി ആഘോഷ ആശംസകള്‍ നേര്‍ന്നു

പ്രധാനമന്ത്രി ശ്രീ. നരേന്ദ്ര മോദി രാജ്യത്തിനു ലോഹ്‌രി ആഘോഷ ആശംസകള്‍ നേര്‍ന്നു ‘ലോഹ്‌രി ആഘോഷിക്കുന്ന ഈ വിശേഷവേളയില്‍ എല്ലാവര്‍ക്കും ആശംസകള്‍ നേരുന്നു. സവിശേഷമായ ഈ ആഘോഷം നമ്മുടെ സമൂഹത്തില്‍ ആഹ്ലാദവും അഭിവൃദ്ധിയും ചൊരിയുന്നതാകട്ടെ എന്നു ഞാന്‍ പ്രാര്‍ഥിക്കുന്നു’- പ്രധാനമന്ത്രി പറഞ്ഞു.
പ്രധാനമന്ത്രി ശ്രീ. നരേന്ദ്ര മോദി  സോംനാഥ്  ട്രസ്റ്റ് യോഗത്തിൽ പങ്കെടുക്കുന്നു

സോംനാഥ് ട്രസ്റ്റ് ബോർഡ് ഓഫ് ട്രസ്റ്റീസിന്റെ യോഗം ഇന്ന് ഡൽഹിയിൽ പ്രധാനമന്ത്രിയുടെ വസതിയിൽ ചേർന്നു . ട്രസ്റ്റ് ചെയർമാൻ ശ്രീ. കേശുഭായ് പട്ടേലിന് സുഖമില്ലാത്തത് മൂലം , ശ്രീ. ൽ.കെ.അദ്വാനി യോഗത്തിൽ ആധ്യക്ഷ്യം വഹിച്ചു. പ്രധാനമന്ത്രി ശ്രീ. നരേന്ദ്ര മോദി , ശ്രീ .ഹർഷവർധൻ ന്യോത്തിയ , ശ്രീ. പി.കെ. ലാഹിരി തുടങ്ങിയവരും ട്രസ്റ്റി കളെന്ന നിലയിൽ യോഗത്തിൽ പങ്കെടുത്തു . പുതുതായി നിയമിതനായ ട്രസ്റ്റി ശ്രീ. അമിതഭായ് ഷായെ യോഗം സ്വാഗതം ചെയ്തു. സോംനാഥിനെ ഒരു പുരാതന പൈതൃക സ്മാരകമായും ഒരു വിനോദസഞ്ചാര കേന്ദ്രമായും വികസിപ്പിക്കേണ്ടതിന്റെ പ്രാധാന്യം പ്രധാനമന്ത്രി എടുത്ത് പറഞ്ഞു. സോംനാഥ് സന്ദർശിക്കുന്ന ഭക്തജനങ്ങൾക്കുള്ള വികസന പദ്ധതികൾ ട്രസ്റ്റ് അവലോകനം ചെയ്തു . ഏതാണ്ട് ഒരു കോടി തീർത്ഥ യാത്രികർ എത്തുന്നതിന് സോംനാഥ് അടുത്ത് തന്നെ സാക്ഷ്യം വഹിക്കുമെന്നതിനാൽ സർവതോമുഖമായ വികസനത്തിന് അത്യധുനിക അടിസ്ഥാനസൗകര്യങ്ങൾ വിഭാവനം ചെയ്യണമെന്ന് ട്രസ്റ്റികൾ പറഞ്ഞു. സോഷ്യൽ മീഡിയയിൽ സോംനാഥിന് രണ്ടു ദശലക്ഷതിലധികം ഫോളോവേഴ്സുണ്ട്. ചരിത്രത്തിന്റെ നഷ്ടമായ കണ്ണികൾ കണ്ടെത്തുന്നതിന് സ്ഥലങ്ങൾ ഖനനം ചെയ്യാനും പ്രധാനമന്ത്രി നിർദേശിച്ചു . പരമാവധി പ്രദേശങ്ങൾ സി സി ടി വി യുടെ നിരീക്ഷണ ശൃംഖലയിൽ കൊണ്ടുവരണമെന്നും അദ്ദേഹം നിർദേശിച്ചു.
ആന്ധ്രാപ്രദേശില്‍ കേന്ദ്ര ഗോത്രവര്‍ഗ സര്‍വകലാശാല ആരംഭിക്കുന്നതിനായി കേന്ദ്ര സര്‍വകലാശാലാ നിയമം 2009 ഭേദഗതി ചെയ്യുന്നതിനു മന്ത്രിസഭയുടെ അനുമതി

ആന്ധ്രാപ്രദേശില്‍ കേന്ദ്ര ഗോത്രവര്‍ഗ സര്‍വകലാശാല സ്ഥാപിക്കുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭാ യോഗം അനുമതി നല്‍കി. ആന്ധ്രാപ്രദേശ് പുനഃസംഘടനാ നിയമം 2014(2014ന്റെ ആറാമത് എണ്ണം)ലെ പതിമൂന്നാമതു പട്ടികയിലെ വ്യവസ്ഥ പ്രകാരം വിഴിയനഗരം ജില്ലയിലെ റെല്ലി ഗ്രാമത്തില്‍ ‘ആന്ധ്രാപ്രദേശിന്റെ കേന്ദ്ര ഗോത്രവര്‍ഗ സര്‍വകലാശാല’ സ്ഥാപിക്കും. ഇതിനുള്ള ആദ്യഘട്ടച്ചെലവിലേക്കായി 420 കോടി രൂപ നീക്കിവെക്കുന്നതിനും മന്ത്രിസഭ അംഗീകാരം നല്‍കി.
മോർബിയിൽ അപകടത്തിൽപ്പെട്ടവർക്ക് പ്രധാനമന്ത്രി പി എം എൻ ആർ എഫിൽ  നിന്ന് സഹായധനം പ്രഖ്യാപിച്ചു

മോർബിയിലുണ്ടായ അപകടത്തിൽ മരിച്ചവർക്ക് പ്രധാനമന്ത്രിയുടെ ദേശീയ ദുരിതാശ്വാസ നിധിയിൽ നിന്ന് (പിഎംഎൻആർഎഫ്) നിന്ന് പ്രധാനമന്ത്രി ശ്രീ നരേന്ദ്ര മോദി സഹായധനം പ്രഖ്യാപിച്ചു. പ്രധാനമന്ത്രിയുടെ ഓഫീസ് ട്വീറ്റ് ചെയ്തു; "മോർബിയിലുണ്ടായ അപകടത്തിൽ ജീവൻ നഷ്ടപ്പെട്ട ഓരോരുത്തരുടെയും അടുത്ത ബന്ധുവിന് പി എം എൻ ആർ എഫിൽ നിന്ന് 2 ലക്ഷം രൂപ പ്രധാനമന്ത്രി നരേന്ദ്രമോദി പ്രഖ്യാപിച്ചിട്ടുണ്ട്. പരിക്കേറ്റവർക്ക് 50,000 രൂപ വീതവും നൽകും." ND
‘മന്‍ കി ബാതി’ലേക്ക് വോയിസ് മെസ്സേജുകള്‍ റെക്കോര്‍ഡ് ചെയ്യാന്‍ പ്രധാനമന്ത്രി അഭ്യര്‍ത്ഥിച്ചു

റേഡിയോ പ്രക്ഷേപണ പരിപാടിയായ ‘മന്‍ കി ബാത്തിനു’വേണ്ടി വോയിസ് മെസ്സേജുകള്‍ റെക്കോര്‍ഡ് ചെയ്യാന്‍ പ്രധാനമന്ത്രി ശ്രീ നരേന്ദ്ര മോദി പൊതുജനങ്ങളോടഭ്യര്‍ത്ഥിച്ചു. ടോള്‍ ഫ്രീ നമ്പറായ 1800 3000 7800 ല്‍ വിളിച്ച് സന്ദേശങ്ങള്‍ റെക്കോര്‍ഡ് ചെയ്യാം. തെരഞ്ഞെടുത്ത സന്ദേശങ്ങള്‍ ഈ ഞായറാഴ്ചയിലെ മന്‍ കി ബാതില്‍ സംപ്രേക്ഷണം ചെയ്യുമെന്ന് പ്രധാനമന്ത്രി ട്വീറ്റ് ചെയ്തു.
സംയോജിത ചരക്കുസേവന നികുതി (ഭേദഗതി) ബില്‍, 2017നു മന്ത്രിസഭാ അനുമതി

സംയോജിത ചരക്കു സേവന നികുതി (ജമ്മു കശ്മീരിലേക്കുകൂടി വ്യാപിപ്പിക്കല്‍) ഓര്‍ഡിനന്‍സ് 2017 നടപ്പാക്കിയതിനും ഓര്‍ഡിനന്‍സിനു പകരം സംയോജിത ചരക്കുസേവന നികുതി (ഭേദഗതി) ബില്‍, 2017 കൊണ്ടുവന്നതിനും പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭാ യോഗം മുന്‍കാല പ്രാബല്യത്തോടെ അനുമതി നല്‍കി. സംയോജിത ചരക്കു സേവന നികുതി നിമം 2017ലെ വ്യവസ്ഥകള്‍ ജമ്മു കശ്മീര്‍ സംസ്ഥാനത്തിനുകൂടി ബാധകമാക്കുന്നതാണ് ഓര്‍ഡിനന്‍സ്. 2017 ജൂലൈ എട്ടിനാണ് ഓര്‍ഡിനന്‍സ് പ്രഖ്യാപിച്ചത്. വരുന്ന പാര്‍ലമെന്റ് സമ്മേളനത്തില്‍ സംയോജിത ചരക്കു സേവന നികുതി (ഭേദഗതി) ബില്‍ 2017 പാര്‍ലമെന്റില്‍ അവതരിപ്പിക്കും.
ആഗോള നിക്ഷേപക സംഗമം ‘ഇന്‍വെസ്റ്റ് കര്‍ണാടക 2022ന്റെ’ ഉദ്ഘാടന ചടങ്ങിനെ നവംബര്‍ 2-ന് പ്രധാനമന്ത്രി അഭിസംബോധന ചെയ്യും

സംസ്ഥാനത്തിന്റെ ആഗോള നിക്ഷേപക സംഗമമായ 'ഇന്‍വെസ്റ്റ് കര്‍ണാടക 2022' ന്റെ ഉദ്ഘാടന ചടങ്ങിനെ പ്രധാനമന്ത്രി ശ്രീ നരേന്ദ്ര മോദി 2022 നവംബര്‍ 2 ന് രാവിലെ 10:30 ന് വീഡിയോ കോണ്‍ഫറന്‍സിംഗിലൂടെ അഭിസംബോധന ചെയ്യും. ഭാവി നിക്ഷേപകരെ ആകര്‍ഷിക്കാനും അടുത്ത ദശാബ്ദത്തേക്കുള്ള വികസന അജന്‍ഡ രൂപീകരിക്കാനുമാണ് ഈ സംഗമം ലക്ഷ്യമിടുന്നത്. നവംബര്‍ 2 മുതല്‍ 4 വരെ ബെംഗളൂരുവില്‍ നടക്കുന്ന ഈ ത്രിദിന പരിപാടി 80 ലധികം സെഷനുകള്‍ക്ക് സാക്ഷ്യം വഹിക്കും. മറ്റുള്ളവര്‍ക്കൊപ്പ്ം കുമാര്‍ മംഗലം ബിര്‍ള, സജ്ജന്‍ ജിന്‍ഡാല്‍, വിക്രം കിര്‍ലോസ്‌കര്‍ എന്നിവരുള്‍പ്പെടെ ചില വ്യവസായ പ്രമുഖര്‍ പ്രസംഗകരില്‍ ഉള്‍പ്പെടുന്നുണ്ട്. മുന്നൂറിലധികം പ്രദര്‍ശകരുള്ള നിരവധി ബിസിനസ്സ് എക്‌സിബിഷനുകളും കണ്‍ട്രി സെഷനുകളുംഇതോടൊപ്പം, സമാന്തരമായി നടക്കും. കണ്‍ട്രി സെഷനുകള്‍ ഓരോന്നിനും പങ്കാളിത്ത രാജ്യങ്ങളായ ഫ്രാന്‍സ്, ജര്‍മ്മനി, നെതര്‍ലാന്‍ഡ്‌സ്, ദക്ഷിണ കൊറിയ, ജപ്പാന്‍, ഓസ്‌ട്രേലിയ എന്നിവ ആതിഥേയത്വം വഹിക്കും. ഉന്നതതല മന്ത്രിമാരുടെയും വ്യാവസായിക പ്രതിനിധികളുടെയും സംഘങ്ങളെ അതത് രാജ്യങ്ങളില്‍ നിന്ന് കൊണ്ടുവരും. പരിപാടിയുടെ ആഗോള മാനം കര്‍ണാടകത്തിന് അതിന്റെ സംസ്‌കാരം ലോകത്തിന് മുന്നില്‍ പ്രദര്‍ശിപ്പിക്കാനുള്ള അവസരവും നല്‍കും. –ND–
നേപ്പാള്‍ പ്രധാനമന്ത്രിയെ പ്രധാനമന്ത്രി പ്രശംസിച്ചു

കോവിഡ്-19 എമര്‍ജന്‍സി ഫണ്ടിലേക്കു വിഹിതം നല്‍കുമെന്നു പ്രഖ്യാപിച്ച നേപ്പാള്‍ പ്രധാനമന്ത്രി ശ്രീ. കെ.പി.ശര്‍മ ഒലിയെ പ്രധാനമന്ത്രി ശ്രീ. നരേന്ദ്ര മോദി പ്രശംസിച്ചു. ‘കോവിഡ്-19 എമര്‍ജന്‍സി ഫണ്ടിലേക്കു 10 കോടി നേപ്പാള്‍ രൂപ വിഹിതമായി നല്‍കുമെന്ന പ്രധാനമന്ത്രി കെ.പി.ശര്‍മ ഒലിയുടെ പ്രഖ്യാപനത്തെ അങ്ങേയറ്റം അഭിനന്ദിക്കുന്നു. മഹാവ്യാധിയെ എതിരിടുന്നതിനുള്ള സാര്‍ക് രാജ്യങ്ങളുടെ സംയുക്ത പോരാട്ടത്തോടുള്ള ഒലിജിയുടെ പ്രതിബദ്ധതയും ഇക്കാര്യത്തിലുള്ള അദ്ദേഹത്തിന്റെ പിന്‍തുണയും വെളിവാക്കുന്നതാണു നടപടി’, പ്രധാനമന്ത്രി പറഞ്ഞു.
ഇന്‍ഡൊനീഷ്യ ഓപ്പണ്‍ സൂപ്പര്‍ സീരിസ് ടൂര്‍ണമെന്റില്‍ ജയം നേടിയ ഇന്ത്യന്‍ ബാഡ്മിന്റണ്‍ താരം കിദംബി ശ്രീകാന്തിനെ പ്രധാനമന്ത്രി അനുമോദിച്ചു

ഇന്‍ഡൊനീഷ്യ ഓപ്പണ്‍ സൂപ്പര്‍ സീരിസ് ടൂര്‍ണമെന്റില്‍ ജയം നേടിയ ഇന്ത്യന്‍ ബാഡ്മിന്റണ്‍ താരം കിദംബി ശ്രീകാന്തിനെ പ്രധാനമന്ത്രി ശ്രീ. നരേന്ദ്ര മോദി അനുമോദിച്ചു. ‘അഭിനന്ദനങ്ങള്‍ കിദംബി ശ്രീകാന്ത്. ഇന്‍ഡൊനീഷ്യ ഓപ്പണ്‍ സൂപ്പര്‍ സീരിസ് ടൂര്‍ണമെന്റില്‍ താങ്കള്‍ നേടിയ ജയം നമ്മെ അങ്ങേയറ്റം സന്തോഷിപ്പിക്കുന്നതാണ്’, പ്രധാനമന്ത്രി പറഞ്ഞു.
പ്രധാനമന്ത്രിയും ഖത്തര്‍ അമീര്‍ ഷെയ്ഖ് തമീം ബിന്‍ ഹമദ് അല്‍-താനിയും തമ്മിലുള്ള ടെലിഫോണ്‍ സംഭാഷണം

പ്രധാനമന്ത്രി ശ്രീ നരേന്ദ്ര മോദി ഖത്തര്‍ അമീര്‍ ഷെയ്ഖ് തമീം ബിന്‍ ഹമദ് അല്‍ താനിയുമായി ടെലിഫോണില്‍ സംസാരിച്ചു. വരുന്ന ഖത്തര്‍ ദേശീയ ദിനത്തോടനുബന്ധിച്ച് പ്രധാനമന്ത്രി ഖത്തർ അമീറിന് ആശംസകള്‍ അറിയിച്ചു. ആശംസകള്‍ക്ക് പ്രധാനമന്ത്രിയോട് നന്ദി പറഞ്ഞ അമീർ, ദേശീയ ദിനാഘോഷത്തില്‍ ഖത്തറിലെ ഇന്ത്യന്‍ സമൂഹം ആവേശത്തോടെ പങ്കെടുക്കുന്നതും എടുത്തുപറഞ്ഞു. അടുത്തിടെ നടന്ന ദീപാവലി ആഘോഷവുമായി ബന്ധപ്പെട്ട് അദ്ദേഹം പ്രധാനമന്ത്രിക്ക് ഊഷ്മളമായ ആശംസകള്‍ നേർന്നു. നിക്ഷേപങ്ങള്‍, ഊര്‍ജ്ജ സുരക്ഷ എന്നീ മേഖലകളില്‍ ഇരുരാജ്യങ്ങളും തമ്മിലുള്ള ആരോഗ്യകരമായ സഹകരണത്തെക്കുറിച്ച് നേതാക്കള്‍ ചര്‍ച്ച ചെയ്തു. ഈ കാര്യത്തില്‍ സമീപകാലത്തുണ്ടായ ഗുണപരമായ സംഭവ വികാസങ്ങൾ ഇരുനേതാക്കളും അവലോകനം ചെയ്തു. ഖത്തര്‍ ഇന്‍വെസ്റ്റ്മെന്റ് അതോറിറ്റിയുടെ ഇന്ത്യയിലേക്കുള്ള നിക്ഷേപം കൂടുതല്‍ സുഗമമാക്കുന്നതിന് ഒരു പ്രത്യേക ദൗത്യ സേനയ്ക്കു രൂപംനല്‍കാന്‍ നേതാക്കള്‍ തീരുമാനിച്ചു. കൂടാതെ ഇന്ത്യയിലെ മുഴുവന്‍ ഊര്‍ജ്ജ മൂല്യശൃംഖലയിലും ഖത്തറില്‍ നിന്നുള്ള നിക്ഷേപം സാധ്യമാക്കാനും തീരുമാനമായി. ബന്ധം ദൃഢമായി തുടരാനും കോവിഡ് 19 മഹാമാരി സൃഷ്ടിച്ച സാഹചര്യം മാറി സാധാരണ നില കൈവരിച്ച ശേഷം നേരിട്ടു കാണാമെന്നും ഇരുനേതാക്കളും സമ്മതിച്ചു.
രാഷ്ട്രപതി പ്രണബ് മുഖര്‍ജിയുടെ തെരഞ്ഞെടുത്ത പ്രസംഗങ്ങളുടെ നാലാമതു വാള്യം പ്രധാനമന്ത്രി പുറത്തിറക്കി

രാഷ്ട്രപതി പ്രണബ് മുഖര്‍ജിയുടെ തെരഞ്ഞെടുത്ത പ്രസംഗങ്ങളുടെ നാലാമതു വാള്യം പ്രധാനമന്ത്രി ശ്രീ. നരേന്ദ്ര മോദി പുറത്തിറക്കി. ചടങ്ങില്‍ പ്രസംഗിക്കവേ, രാഷ്ട്രപതി പ്രണബ് മുഖര്‍ജിയില്‍നിന്നു ലഭിച്ച മാര്‍ഗനിര്‍ദേശം തനിക്കു വളരെയധികം ഗുണം ചെയ്യുമെന്നു പ്രധാനമന്ത്രി പറഞ്ഞു. മറ്റു സഹപ്രവര്‍ത്തകര്‍ക്കും ഇതേ അഭിപ്രായമാണ് ഉള്ളതെന്ന് ഉറപ്പാണെന്നു പ്രധാനമന്ത്രി കൂട്ടിച്ചേര്‍ത്തു. വളരെയധികം പാണ്ഡിത്യമുള്ളതും ലാളിത്യം നിറഞ്ഞതുമായ വ്യക്തിയാണു പ്രണബ് മുഖര്‍ജിയെന്നു പ്രധാനമന്ത്രി ചൂണ്ടിക്കാട്ടി. ഔദ്യോഗിക കാര്യങ്ങള്‍ സംസാരിക്കുമ്പോഴൊക്കെ തന്നെ നയിക്കാനും സൃഷ്ടിപരമായി പ്രതികരിക്കാനും പ്രണബ് മുഖര്‍ജി തയ്യാറായിട്ടുണ്ടെന്ന് ശ്രീ. നരേന്ദ്ര മോദി പറഞ്ഞു. പ്രണബ് മുഖര്‍ജി രാഷ്ട്രപതിയായി അധികാരമേറ്റതോടെ രാഷ്ട്രപതി ഭവന്‍ ഒരു ‘ലോക് ഭവനാ’യി മാറിയെന്നു പ്രധാനമന്ത്രി കൂട്ടിച്ചേര്‍ത്തു. അദ്ദേഹത്തിന്റെ കാലയളവില്‍ നിധിതുല്യമായി ചരിത്രം രേഖപ്പെടുത്തപ്പെട്ടുവെന്നും ശ്രീ. നരേന്ദ്ര മോദി പറഞ്ഞു. ഇക്കാര്യത്തില്‍ നടത്തിയ പ്രയത്‌നത്തിനു രാഷ്ട്രപതിക്കൊപ്പമുള്ള സംഘത്തെ പ്രധാനമന്ത്രി അഭിനന്ദിക്കുകയും ചെയ്തു.